Ministère de l’Agriculture - Moringa – Doliv Pye bwa lavi !
Direksyon Administrasyon Kòd Riral
Pwodiksyon Poul ak Ze Pwodiksyon ak transfòmasyon lèt
fòmasyon ak vilgarizasyon Sekirite nan zafè tè
Akey sit la > Kreyòl > Aktyalite > Moringa – Doliv Pye bwa lavi !
Moringa – Doliv Pye bwa lavi !
Se yon pye bwa ki pouse anpil kote nan peyi a. Yo rele l : DOLIV, MORINGA, BENZOLIV, GABRIYÈL, men, SE MENM PYE BWA A.
Li sèvi pou bay moun ak bèt manje, nan rebwazman, kifè, ou ka fè kòb avè l.
Li ka ede konbat malnitrisyon
Li gen anpil fè ki bon pou anemi Li gen anpil vitamin A ki bon pou je, pou po Li gen kalsyòm ki bon pou zo Li gen pwoteyin ki bon pou konstwi kò Li gen vitamin C ki ede konbat rim ak grip
Kijan ou ka plante l?
Si w bezwen boujon fèy yo pou manje, ou ka plante ti pye yo kole youn ak lòt epi pike tè a 15 santimèt Si w bezwen fèy yo pou fè poud oubyen pou bèt manje, ou ka kite l pouse a 1-2 mèt Si w bezwen flè ak gous ou byen grenn li ou dwe kite l pouse wo, 3-4 mèt
Kijan ou ka manje l ?
Boujon fèy vèt la ou mete yon ti kantite nan tout kalite manje. Pa kite l kwit twòp pou w pa pèdi tout vitamin yo Poud Doliv la ou mete l nan tout kalite mange tou, men pa twòp Gous la, lè l vèt ou ka koupe l tankou pwatann mete l nan legim, nan sòs Grenn sèch la ou ka griye l tankou pistach
Kijan li ka fè w fè Lajan?
Lè bèt manje fèy la li bay bon kalite vyann ak lèt Li anpeche w achte twòp manje Ki sòti lòt bò dlo pou elvaj kabrit, bèf, kochon, tilapia Ak grenn nan, ou ka fè bon kalite lwil pou vann Ou ka fè poud ak fèy sèch la, mete li nan ti sachè pou vann, Gwo laboratwa sèvi ak poud la pou fè grenn vitamin Abèy ki souse Flè Doliv la bay bon kalite Siwomyèl pou vann
Enpotans li nan anviwonman
Li ka sèvi nan rebwazman, melanje ak lot kalite pye bwa Ou ka fè l fè lantiraj ak kloti Li paka fè chabon paske kalite bwa a twò imid (gen twopdlo) Li pa bezwen anpil dlo, li rete dibout lè gen gwo sechrès epi li pa mouri fasil